Case ID: 1057020
Sentence 26: Apellyasiya Məhkəməsi tərəfindən müəyyən edilmişdir ki, Bakı şəhəri, Nərimanov rayon İcra Hakimiyyəti Başçısının xxxx 2012-ci il tarixli, 426 saylı sərəncamı ilə Heydər Əliyev prospekti 89/29, 87, 85, 83 və 64 saylı binaların sökülərək yerində MŞBİ tərəfindən razılaşdırılmış layihəyə uyğun yeni müasir yaşayış binalarının tikintisinə icazə verilmiş, Nərimanov rayon İcra Hakimiyyəti başçısının xxxx 2013-cü il tarixli, 539 nömrəli digər sərəncamı ilə həmin yaşayış binalarının və ətraflarında yerləşən mövcud qeyri-yaşayış binalarının mövcud qanunvericiliyin tələblərinə uyğun sökülərək, yenidən tikintisi, əhalinin köçürülməsi və sair təşkilati tədbirlərin görülməsinin təmin olunması məqsədilə komissiya yaradılmış, köçürülməyə məruz qalan sakinlərin dövlət büdcəsindən ayrılan vəsait hesabına müvəqqəti kirayə haqları ilə təmin olunmasında 37 saylı MKİS-in rəisi Ç.İbrahimov maddi məsul şəxs qismində təyin edilmiş, Nərimanov rayon İcra Hakimiyyəti “sifarişçi və zəmanətverən” qismində, “podratçı” “xxxx” MMC və “zəmanətalan” fiziki şəxs İddiaçı arasında imzalanmış xxxx 2013-cü il tarixli, 28-79/2 saylı zəmanət müqaviləsinin 1.2-ci bəndinə əsasən İddiaçı Heydər Əliyev prospekti, 79/2 saylı binada ona məxsus, ümumi sahəsi 62,6 kv.m olan 28 saylı, 3 otaqlı mənzilinin əvəzinə, həmin ünvanda inşa olunacaq yeni yaşayış binasının 3-cü mərtəbəsində, 6-cı girişdə (Heydər Əliyev prospektinə baxan tərəfdə) ümumi sahəsi 105,42 kv.m olan 3 otaqlı, 81 saylı tam təmirli yeni mənzillə və bir ədəd minik avtomobili üçün qaraj sahəsi ilə təmin olunmasına zəmanət verilmiş, müqavilənin 1.3-cü bəndinə əsasən binanın tikintisi aparılan müddətdə köçürülən sakinlərin müvəqqəti yaşayış yerinə daşınma, kirayə haqlarını, mənzillərə köçən günə qədər, eləcə də gələcəkdə yeni mənzilə daşınma və yerləşmə məsrəflərini “podratçı” üzərinə götürmüş, müqavilə üzrə tərəflər öhdələrinə götürmüşlər: “sifarişçi və zəmanətverən”müqavilədə nəzərdə tutulmuş “podratçı” tərəfindən həyata keçirilən bütün işlərin maliyyələşdirilməsini təmin etmək; işlərin keyfiyyətlə və vaxtında yerinə yetirilməsinə nəzarəti həyata keçirmək, “podratçı” - tikinti müddətində söküntüyə məruz qalan mənzilin və ya qeyri-yaşayış sahəsinin mülkiyyətçisinə (sahibinə) bu müqavilənin 1.2-ci bəndində nəzərdə tutulan mənzilin və ya qeyri-yaşayış sahəsinin bütün kommunal xidmətlərlə təchiz edilərək verilməsini təmin etmək; mülkiyyətçilərə yeni binada veriləcək yaşayış və ya qeyriyaşayış sahələrinin sənədlərini rəsmiləşdirərək mülkiyyət hüquqlarının Dövlət reyestrindəqeydə alınması xərclərini ödəmək şərti ilə mülkiyyətçiyə təhvil vermək, köçürülən sakinlər yeni mənzillərlə təmin olunana qədər onlar üçün nəzərdə tutulan aylıq kirayə haqlarını hər üç aydan bir əvvəlcədən ödənilməsini təmin etmək, “Zəmanətalan”tikinti işlərinin aparılması ilə əlaqədar təcili olaraq söküntüyə məruz qalan yaşayış və ya qeyri-yaşayış sahəsini azad etmək və söküntü işlərinin aparılması üçün «sifarişçi və zəmanət verənə» müvafiq şərait yaratmaq; mənzilə mülkiyyət hüququnu təsdiq edən sənədləri «sifarişçi və zəmanətverənə» təhvil verməyi öhdəsinə götürmüşdür.